Sankta Maŭrico

Sankta Maŭrico (romanĉe San Murezzan,   ) estas komunumo en Svislando. Ĝi apartenas al la distrikto Malojo en la kantono Grizono kaj estas unu el la plej famaj ripozejoj kaj lokoj de vintraj sportoj en la Alpoj.

 Geografio 
Sankta Maŭrico havis 5119 loĝantojn je la 31-a de decembro 2006. Ĝi konsistas el tri partoj, kiuj pro la monteca regiono situas je malsamaj altecoj:
 Dorf ( "vilaĝo", oriente, 1822 m),
 Bad ("banejo", centre, 1773 m),
 Champfèr (okcidente, 1825 m), kiu tamen parte apartenas al Silvaplano.

La kvartalo Bad situas ĉe okcidenta bordo de la Lago de Sankta Maŭrico, kies nivelo estas ĉe 1768 m. La lagon trafluas rivero Inn, kies valo tie ĉi nomiĝas Engadino.

 Trafiko 
Tra la komunumo pasas kantona ĉefvojo n-ro 27, kiu laŭiras la svisan parton de rivero Eno.
Pro la malvasteco de la valo la vojo devas sekvi la bordon de la lago.
Per tiu vojo oni atingas norde Zernez aŭ kantonan ĉefvojon n-ro 29 al Berninopasejo.
Sude oni venas al Malojopasejo kaj Juliopasejo, kondukantaj al Italio respektive al Koiro en la valo de Rejno.

La Retia Fervojo atingas Sanktan Maŭricon kaj finiĝas ĉe la lago.
Per ĝi oni atingas norde la tutan Engadinon, krome la urbojn Koiro kaj Klosters kaj la fervojon al Tirano en Italio.

 Famuloj 
 Giovanni Segantini (1858-1899), itala pentristo.
 En la banloko de Sankta Maŭrico mortis hungara episkopo Pál Szmrecsányi (1908).

eta|maldekstra|290ra|
 Turismo 
Sankta Maŭrico estas altnivela turisma urbeto kun multaj okazoj por vintra sporto. En la urbo famiĝis la sporta disciplino de bobado.
Dum 1928 kaj 1948 ĝi gastigis la 2-an resp. 5-an Vintrajn Olimpikojn,
dum 1934, 1974 kaj 2003 la Alpajn Ski-Ĉampionadojn.

Rekonilo de San Murezzan estas la "oblikva turo", restaĵo de iama kirko de Sankta Maŭrico el la 12-a jarcento, malkonstruita en 1890.
La kvar-eĝa turo altas 33 metrojn kaj havas oblikvecon de 5,5°.

 Lingvoj 
 Lingvoj en Sankta Maŭrico Lingvoj  Censo 1980  Censo 1990  Censo 2000 Nombro  Elcento  Nombro  Elcento  Nombro  Elcentogermana  3092  52,41 %  3186  58,72 %  3286  58,79 %romanĉa  569  9,64 %  338  6,23 %  264  4,72 %itala  1608  27,25 %  1157  21,32 %  1220  21,83 %Loĝantoj  5900  100 %  5426  100 %  5589  100 %

 Bildaro 

 Vidu ankaŭ 
 St. Moritz (stacidomo)
 Tramvojo de Sankta Maŭrico

 Eksteraj ligiloj 

 Turimsa retejo pri Sankta Maŭrico kaj Engadino
 Oficiala retejo de la komunumo Sankta Maŭrico


Kategorio:Kantono Grizono
Kategorio:Kuraclokoj de Svislando
Kategorio:Vintrosportejoj
Kategorio:Vintrolimpikaj urboj